

Opština Aleksinac i Aleksinačka gimnazija

sa partnerima

organizuju

11. Međunarodnu konferenciju o nastavi fizike u srednjim školama

Aleksinac, 22-24. mart 2024. godine

Program Konferencije obuhvata:

* Predavanja po pozivu iz metodike nastave fizike
* Predavanja po pozivu iz raznih oblasti fizike i astronomije
* Usmene i poster prezentacije stručnih radova
* Prezentacije srednjoškolskih i univerzitetskih udžbenika
* Okrugli sto o problemima srednjoškolske nastave fizike
* Radionice
* Izložbu učila
* Prezentacije odabranih učeničkih eksperimentalnih radova.

Prijava za učešće na konferenciji, uputstvo za pisanje radova, konkursi i obrazac prijave za eksperimentalni rad učenika, mogu se preuzeti sa sajta konferencija (http://konferencija.alexgim.rs/).

Pozivaju se svi zainteresovani za držanje predavanja i radionica da prijave za učešće i apstrakte pošalju do 29.12.2023. na mejl adresu konferencije ([konferencija.aleksinac@gmail.com](mailto:konferencija.aleksinac@gmail.com)).

Informacija o prihvaćenim apstraktima biće objavljena na web strani Konferencije najkasnije do 12.1.2024. godine. Radove napisane prema uputstvu treba dostaviti do 01. februara 2024. godine.

Nakon recenzije, radovi će biti objavljeni u Zborniku radova koji će biti štampan pre početka Konferencije.

Prijavu učeničkih radova treba dostaviti do 01. marta 2024. Prezentacija izabranih učeničkih radova biće organizovana u okviru programa konferencije a najbolji radovi će biti nagrađeni. Učenici koji budu pozvani da prezentuju svoje oglede oslobođeni su plaćanja kotizacije.

Prijave nastavnika za učešće na Konferenciji poslati do 01. marta 2024. godine. Kotizacija u iznosu od 3 500 dinara uplaćuje se na račun Aleksinačke gimnazije i pokriva konferencijski materijal, zbornik, osveženje, svečanu večeru i sertifikat o učešću. Uplatu možete izvršiti počev od 15. januara 2024. godine na žiro račun koji će biti objavljen na sajtu konferencije.

Organizator snosi troškove smeštaja (na bazi polupansiona u hotelu Bosphorus\*\*\*\* Aleksinac) I kotizacije učesnika po pozivu, ostali prijavljeni sami obeobezbedju smeštaj I plaćaju kotizaciju pri registraciji u Aleksinačkoj gimnaziji.

Potrebni fajlovi se nalaze na linku <https://konferencija.alexgim.rs/index.php/preuzimanja>

Telefoni organizatora su:

**+381 18 804 224, +381 603010218 (Danijela Veljković), za organizaciona pitanja,**

**+381 64 2027793 (Slavoljub Radulović), za organizaciona pitanja i stručna pitanja.**

**+381 63 1045166 (Ljubiša Nešić), za stručna pitanja.**

E–mail: [konferencija.aleksinac@gmail.com](mailto:konferencija.aleksinac@gmail.com) Website: <http://konferencija.alexgim.rs/>

|  |  |  |
| --- | --- | --- |
|  |  | Predsednik Organizacionog odbora  Dalibor Radičević  predsednik opštine Aleksinac |